Aprikos

Aprikos (Prunus armeniaca) er frukten fra aprikostreet. Frukten spises som den er, tørket eller hermetisk. Den brukes også til syltetøy. Til tross for det vitenskapelige navnet er det omdiskutert om aprikosen stammer fra Armenia, da aprikosen har vært dyrket av mennesker svært lenge, og aprikosens opprinnelse regnes som ukjent. Aprikoskjerner har vært funnet i utgravninger fra kobberalderen i ArmeniaB. Arakelyan, Excavations at Garni, 1949–50 i Contributions to the Archaeology of Armenia, (Henry Field, ed.), Cambridge, 1968, side 29., men spor etter aprikosdyrking er også funnet i India, og i Nordøst-Kina, der den antagelig har blitt dyrket i over 4000 år. Aprikosen dyrkes først og fremst i Kaukasus, Sørøst-Asia, Sør-Europa og Nord-Afrika. Tyrkia er verdens største aprikosprodusent. 

Frøet til aprikostreet, aprikoskjernen, kan få en sterk, bitter smak, og brukes som smakstilsetning i blant annet amaretto-likør og aprikossyltetøy.
Aprikoskjerner inneholder også cyanoglycosidet amygdalin, også kjent som laetril, eller "vitamin B17". Dette påstås å skulle kunne kurere og forebygge kreft, men flere kliniske studier konkluderer med at amygdalin hverken er effektivt som kreftbehandling, eller trygt å bruke, da dette stoffet er giftig. Aprikoskjerner bør derfor ikke inntas i store mengder. 
 Galleri 

 Referanser 

 Eksterne lenker 


Kategori:Frukt
Kategori:Kirsebærslekta
Kategori:Hvite blomster
Kategori:Planter formelt beskrevet av Carl von Linné
Kategori:Planter formelt beskrevet i 1753